बेरियम पर पाबंदी लगाने को लेकर सुप्रीम कोर्ट का फैसला काउंसिल ऑफ साइंटिफिक एंड इंडस्ट्रियल रिसर्च (सीएसआईआर), नेशनल एनवायरमेंट इंजीनियरिंग रिसर्च इंस्टीट्यूट (एनईईआरआई), पीईएसओ और केंद्रीय प्रदूषण नियंत्रण बोर्ड (सीपीसीबी) की तरफ से अदालत में पेश किए गए सुझावों पर आधारित था. इन संस्थानों की तरफ से दिवाली के दौरान पटाखों से पैदा होने वाली प्रदूषण की समस्या से निपटने के लिए ठोस समाधान और तात्कालिक उपायों के तहत इस संबंध में सुझाव पेश किए गए थे.